CELEX: 32014R1027
Language: et
Date: 2014-07-25 00:00:00
Title: Komisjoni delegeeritud määrus (EL) nr 1027/2014, 25. juuli 2014 , millega muudetakse nõukogu määruse (EÜ) nr 1528/2007 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus, ning mida on muudetud Euroopa Parlamendi ja nõukogu määrusega (EL) nr 527/2013, millega muudetakse nõukogu määrust (EÜ) nr 1528/2007 seoses mitme riigi väljajätmisega läbirääkimised lõpule viinud piirkondade ja riikide loetelust) I lisa

30.9.2014   
            
            
               ET
            
            
               Euroopa Liidu Teataja
            
            
               L 284/5
            
         KOMISJONI DELEGEERITUD MÄÄRUS (EL) nr 1027/2014,
   25. juuli 2014,
   millega muudetakse nõukogu määruse (EÜ) nr 1528/2007 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus, ning mida on muudetud Euroopa Parlamendi ja nõukogu määrusega (EL) nr 527/2013, millega muudetakse nõukogu määrust (EÜ) nr 1528/2007 seoses mitme riigi väljajätmisega läbirääkimised lõpule viinud piirkondade ja riikide loetelust) I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. detsembri 2007. aasta määrust (EÜ) nr 1528/2007, millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus, (1) ning mida on muudetud Euroopa Parlamendi ja nõukogu 21. mai 2013. aasta määrusega (EL) nr 527/2013, millega muudetakse nõukogu määrust (EÜ) nr 1528/2007 seoses mitme riigi väljajätmisega läbirääkimised lõpule viinud piirkondade ja riikide loetelust, (2) eriti selle artikleid 2a ja 2b,
   ning arvestades järgmist:
   
               (1)
            
            
               Nende riikide loetelu, kelle suhtes kehtib ELi tollimaksu- ja kvoodivaba impordikord, on kehtestatud määruse (EÜ) nr 1528/2007 („turulepääsu määrus”) I lisas.
            
         
               (2)
            
            
               Läbirääkimised majanduspartnerluse lepingu üle (edaspidi „leping”) ühelt poolt Euroopa Ühenduse ja selle liikmesriikide ning teiselt poolt Kesk-Aafrika poole vahel jõudsid lõpule 17. detsembril 2007.
            
         
               (3)
            
            
               Botswana, Côte d'Ivoire, Fidži, Ghana, Kamerun, Kenya, Namiibia ja Svaasimaa ei ole astunud vajalikke samme, et ratifitseerida oma lepingut. Seepärast muudeti määruse (EÜ) nr 1528/2007 artikli 2 lõike 3 ning eelkõige selle punkti b alusel määrusega (EL) nr 527/2013 esimesena nimetatud määruse I lisa. Nimetatud riikide suhtes lakkas määruse (EÜ) nr 1528/2007 alusel lubatud turulepääsu kord kehtimast 1. oktoobril 2014.
            
         
               (4)
            
            
               Komisjonile on antud õigus võtta määruse (EÜ) nr 1528/2007 artiklite 2a ja 2b kohaselt vastu delegeeritud õigusakte, millega muudetakse nimetatud määruse I lisa, et ennistada sinna määruse (EL) nr 527/2013 alusel sealt välja jäetud riigid, niipea kui kõnealused riigid on astunud vajalikud sammud oma vastavate lepingute ratifitseerimiseks.
            
         
               (5)
            
            
               Kamerun on astunud vajalikud sammud oma lepingu ratifitseerimiseks ja on 22. juulil 2014 sellest lepingu hoiulevõtjale teatanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Riigi ennistamine I lisasse
   Määruse (EÜ) nr 1528/2007 I lisasse lisatakse järgmine riik:
   
                
            
            
               Kameruni Vabariik.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. oktoobrist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. juuli 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 348, 31.12.2007, lk 1.
   
      (2)  ELT L 165, 18.6.2013, lk 59.